༄༅། ། རང་གི་སྤྱི་བོར་པད་ཟླ་ཉི་མའི་སྟེང་། ། རྩ་བའི་བླ་མ་འཇམ་དཔལ་ཁྲོ་བོའི་སྐུ། །
མཐིང་ནག་ཕྱག་གཡས་ཤེས་རབ་རལ་གྲི་འཕྱར། ། གཡོན་པས་ཤེར་ཕྱིན་གླེགས་བམ་ཐུགས་
ཀར་འཛིན། ། འཇིགས་རུང་ཁྲོ་བོའི་ཆས་བརྒྱན་གཡོན་བརྐྱང་གིས། ། མེ་དཔུང་དབུས་
བཞུགས་ཐུགས་ཀར་ཉི་མའི་སྟེང་། ། ཧཱུཾ་ཡིག་སྔགས་ཀྱི་ཕྲེང་བས་བསྐོར་བར་གྱུར། ། རྒྱལ་
ཀུན་མཁྱེན་བརྩེ་མཐུ་སྟོབས་འདུས་པའི་བདག ། དྲན་པ་ཙམ་གྱིས་མི་མཐུན་ཕྱོགས་རྣམས་
ཀུན། ། འཇོམས་མཛད་བླ་མ་ཁྲོ་རྒྱལ་འཇམ་པའི་དབྱངས། ། གསོལ་བ་འདེབས་སོ་བདག་
རྒྱུད་བྱིན་གྱིས་རློབས། ། བླ་མའི་ཐུགས་ཀའི་སྔགས་ཕྲེང་ལས་བབས་པའི། ། འོད་དང་བདུད་
རྩིས་སྡིག་སྒྲིབ་ནད་གདོན་ཀུན། ། ལྷག་མེད་བསྲེགས་ཤིང་སྦྱངས་ཏེ་བླ་མ་ལྷའི། ། གསང་
གསུམ་བྱིན་རླབས་དངོས་གྲུབ་ཐོབ་པར་གྱུར། ། སྔགས་ཅི་མང་བཟླ། མཐར་ཡིག་བརྒྱ་བརྗོད་དེ། སྤྱི་
བོའི་བླ་མ་ལྷ་རང་ལ་ཐིམ་པར་བསམ། དགེ་བ་འདི་ཡིས་སྐྱེ་བ་ཐམས་ཅད་དུ། ། བླ་མ་འཇམ་དཔལ་
དཔའ་བོས་རྗེས་བཟུང་སྟེ། ། མི་མཐུན་བདུད་བཞིའི་དཔུང་ཚོགས་ཚར་བཅད་ནས། ། ཀུན་
མཁྱེན་ཡེ་ཤེས་སྣང་བའི་དཔལ་ཐོབ་ཤོག ། ཅེས་པའང་དད་ལྡན་དཀོན་མཆོག་གིས་བསྐུལ་ངོར། ༧ རོང་
པོ་ཆོས་རྗེའི་སྤྲུལ་མིང་བས་བྲིས།
354

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ག༽